**Obavijest o osiguravanju školske prehrane za učenike u školskoj godini 2020./21.**

Poštovani roditelji,

vezano uz osiguravanje školske prehrane za djecu u riziku od siromaštva, obavještavamo vas kako će se financiranje odnosno sufinanciranje školskih obroka nastaviti i ove školske godine.

Financiranje besplatnih obroka osigurano je za 100 učenika, dok je sufinanciranje 50% cijene školskog obroka osigurano za sve učenike koji će udovoljiti uvjetima za sufinanciranje.

Pravo na financiranje besplatnog obroka ostvaruje učenik iz obitelji koja je korisnica prava na **doplatak za djecu.**Uz zahtjev za financiranje besplatnog obroka prilaže se:

1. *važeće****Rješenje o priznavanju prava na doplatak za djecu****ili*
2. ***Potvrda o isplaćenom doplatku za djecu HZMO-a****(potvrda je dostupna i kroz sustav e-Građani) ili*
3. ***Potvrda o visini dohotka i primitka Porezne uprave****za tekuću godinu iz koje je vidljiva isplata dječjeg doplatka*

Pravo na sufinanciranje 50% cijene školske kuhinje ostvaruje učenik škole iz **višečlane obitelji** ( obitelji sa troje i više djece). Svo troje ili više djece moraju biti članovi istog kućanstva te su predškolske ili školske dobi ili student.

Za ostvarivanje prava na sufinanciranje 50% cijene školskog obroka potrebno je uz **Zahtjev za sufinanciranje** priložiti:

1. ***rodne listove****djece i/ili*
2. ***potvrde o školovanju****učenika/studenata i/ili*
3. *drugi dokumenti koji dokazuju ovaj kriterij*

Samo zahtjev sa potrebnim prilogom/prilozima smatra se potpunim.

Potpune zahtjeve škola će zaprimati **16. rujna 2020. u vremenu od 16,30 do 18,30 sati** (ulaz kod dvorane) i **17. rujna 2020. godine u vremenu od 09,30 do 11,30 sati** (glavni ulaz vanjski dio).

Zahtjevi za besplatne obroke zaprimat će se do popunjavanja broja besplatnih obroka (za 100 korisnika), dok će se zahtjevi za sufinanciranje 50% cijene školskog obroka zaprimati bez ograničenja broja učenika